b'\n_START_ARTICLE_\nNizkonivojski jezik\n_START_PARAGRAPH_\nNizkonivojski jezik (low-level language) je programski jezik, ki je zasnovan za nek ra\xc4\x8dunalnik in ki odra\xc5\xbea njegov interni strojni jezik. Nizkonivojskim jezikom zato pogosto pravimo tudi strojno orientirani jeziki. Enostavna pretvorba za poganjanje na ra\xc4\x8dunalniku z druga\xc4\x8dno centralno procesno enoto ni mogo\xc4\x8da. Za u\xc4\x8denje so relativno zahtevni, saj je potrebno podrobno poznavanje interne strukture ra\xc4\x8dunalnika. Ker jih mora v strojno kodo prevesti zbirnik, nizkonivojskim jezikom pravimo tudi zbirni jeziki. Nizkonivojski jezik, zasnovan na mnemonikih, dvoji\xc5\xa1ke strojne ukaze (ki si jih je zelo te\xc5\xbeko zapomniti, zapisati in popravljati) nadomesti s kratkimi kodami, izbranimi tako, da programerja spominjajo na ukaz, ki ga predstavljajo. Tako ima lahko na primer dvoji\xc5\xa1ki ukaz za shranjevanje akumulatorja (store accumulator) mnemonik STA.'